Á bygdaráðsfundi í kvøld hevur bygdaráðið í Eiðis kommunu samtykt at selja sín part av felagsskúlanum á Oyrarbakka til Sunda kommunu, ið tískil yvirtekur allan felagsskúlan. Kommunurnar eru komnar til sáttar og semju um keyp og sølu av felagsskúlanum og koma framhaldandi at samstarva um felagsskúlan. Í hesum sambandi bjóðar bygdaráðið í Eiðis kommunu til ein kunnandi fund í Eiðis skúla í annaðkvøld 1. juli 2015 kl. 19. Øll eru hjartaliga vælkomin, og har verður møguleiki at hoyra nærri um avgerðina og semjuna. Korndalsgarður, ið er dagstovnurin í Eiðis kommunu, sóknast eftir pedagogum til barnagarðin at byrja 10. august 2015. Umsóknir við avriti av prógvi og møguligum viðmælum skulu vera barnagarðinum í hendi í seinasta lagi hósdagin 16. juli. Meira fæst at vita um størvini við at venda sær til Unn Eldevig Petersen, leiðara, á tlf. 740410. Sí starvslýsing her.